**МЕТОДИКА ЗА КОМПЛЕКСНА ОЦЕНКА И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**ПО ОБОСОБЕНА ПОЗИЦИЯ № 1**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по критерия **„оптимално съотношение качество/цена“**при следните показатели за определяне на комплексната оценка:

**1. Предложена обща цена, формирана от сбора, образуван от единичните цени на резервните и износващите се части, коригирани с предлаганата търговска отстъпка, умножен по ориентировъчните количества за срока на договора (Коц)– максимален брой точки - 70.**

Числов израз на оценката по този показател **(Коц)** са точките, които се изчисляват по следната формула:

**Коц = Т х Cmin/Co**,където Т е тежест на показателяКоц**-** 70 точки; Cmin е най-ниската предложена обща цена в офертите на участниците, която е коригирана със съответната търговска отстъпка; Со е предложена обща цена на оценяваната оферта, коригирана със съответната търговска отстъпка.

**2. Срок за изпълнение на всяка конкретна доставка (Кд) – максимален брой точки – 20.**

Числов израз на оценката по този показател **(Кд)** са точките, които се изчисляват по следната формула:

**Кд= Т х Dmin/ Dо,** където **Т** е тежест на показателя Кд – 20 точки; **Dmin** е най-краткия срок за доставка, предложен в офертите на участниците, **Dо** е конкретния срок за доставка в оценяваната оферта.

**3. Гаранционен срок на резервните и износващите се части (Кгс) – тежест (максимален брой точки) – 10.**

Числов израз на оценката по този показател **(Кгс)** са точките, които се изчисляват по следната формула:

**Кгс = Т х Cо/Cmax**,където **Т** е тежест на показателя Кгс – 10 точки; Со е сбор, формиран от предложения гаранционен срок за двата вида части в оценяваната оферта - **(Кр + Ки),** където **Кр** е гаранционния срок на резервните части, а **Ки** е гаранционния срок на износващите части от оценяваната оферта; Cmax – е най-големият сбор, формиран от предложени гаранционни срокове за двата вида части в офертите на участниците.

Комисията по избора на изпълнителя определя оценките на офертите за всеки един от показателите поотделно. Комплексната оценка **(Ккомпл.)** за всяка оферта се образува като сума от точките по отделните показатели, съгласно формулата:

**Ккомпл. = Коц + Кд + Кгс**

На първо място се класира офертата с най-голяма стойност на комплексната оценка (максимално възможната **Ккомпл.** е 100 точки). Останалите оферти се класират в низходящ ред с оглед стойностите на комплексните им оценки.

*Забележка:* Стойността на комплексната оценка (Ккомпл) се закръглява до втория знак след десетичната запетая.